Judith Dannhauer

Judith Dannhauer (født Judith Hesse; 3. september 1982 i Erfurt) er en tysk skøyteløper som har spesialisert seg på de korte distansene. Hun deltok for Tyskland under Vinter-OL 2006 og ble tatt ut til Vinter-OL 2010.

Hun debuterte i verdenscupen i Inzell i 2003. I verdenscupsesongen 2003/04 var hennes beste plasseringer en 5.-plass og en 7.-plass på 100 meter, og hun endte også på 5.-plass i verdenscupen for 100 meter. Hun ble tysk mester i sprint i 2006, har to ganger fått sølv og har fått bronse seks ganger. For det meste har hun blitt stående bak Sabine Völker, Jenny Wolf, Monique Garbrecht-Enfeldt og Anni Friesinger nasjonalt.

100 meter har vært hennes paradegren. Det var på denne distansen hun tok sin første verdenscupseier i Nagano i desember 2006. Hun går også 500 meter og 1000 meter, men 1000 meter har ofte blitt for lang for henne. Hennes beste plassering på 1000 meter i verdenscupen var 11.-plass i Harbin i desember 2006.

Personlige rekorder

Referanser

Eksterne lenker 
 
 
 
 Statistikk hos Skateresults
 Statistikk hos effesport (nld.)
 Bilder av Judith Hesse

Tyske skøyteløpere
Deltakere for Tyskland under Vinter-OL 2006
Skøyteløpere under Vinter-OL 2006
Deltakere for Tyskland under Vinter-OL 2010
Skøyteløpere under Vinter-OL 2010
Deltakere for Tyskland under Vinter-OL 2014
Skøyteløpere under Vinter-OL 2014
Deltakere for Tyskland under Vinter-OL 2018
Skøyteløpere under Vinter-OL 2018
Deltakere for Tyskland i enkeltdistanse-VM på skøyter
Artikler i skøytesportprosjektet